Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: A 45/1996. (III. 25.) Korm. rendelet 3. számú melléklete
Paragraph Index: 291

1. A Vhr. 3. számú mellékletének A) Rész 1. Általános előírások helyébe a következő rendelkezés lép: „A Magyarország és meghatározott országok vagy országcsoportok közötti vámkedvezményt biztosító megállapodás alkalmazásának feltétele az exportőr országban okmányszerűen kitöltött, a származást igazoló bizonyítvány benyújtása. (Kivételt képez a nem kereskedelmi áru.) Származást igazoló okmányok lehetnek: — EUR.1 Szállítási Bizonyítvány, amit a vámhivatal vagy (a Magyar—Török Szabadkereskedelmi Megállapodás keretében) az elfogadott exportőr záradékolt; — hosszú távú (LT-) bizonyítvány, amit megbízható exportőr részére ad ki a vámhatóság, hosszabb időszakra, illetve több, előre meg nem határozott számú részszállítmányra vonatkozóan. Ezt csak megfelelően záradékolt számlával együtt lehet alkalmazni (Magyar—Török Szabadkereskedelmi Megállapodás keretében); — olyan számla, amelyen az LT-bizonyítványra hivatkoznak (LT-számla); — számlanyilatkozat: = amit a szállítmány értékére tekintet nélkül az elfogadott exportőr állít ki, = amit bizonyos értékhatárig* minden exportőr kiállíthat; — EUR.2 űrlap (Magyar—Török Szabadkereskedelmi Megállapodás keretében) * Az értékhatárokat lásd a 6. pont alatt.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes